钦定古今图书集成/明伦汇编/官常典/第616卷 > 王观
## 钦定古今图书集成/明伦汇编/官常典/第616卷 > 王观

按《明外史》本传：“观字尚宾，祥符人。性耿介，仪度英伟，
善谈论。由乡荐入太学，擢知苏州府。公廉有威，发奸
摘伏，民惮若神。有黠吏钱英，屡陷官长，莫敢谁何，观
缚至庭，捶杀之，自是奸豪屏迹。事闻，太祖遣行人赍
敕褒之，劳以御酒。岁大侵，民多逋赋，部使者督趣甚
急，观乃延诸富人集郡衙饮食之，使量出贷，代贫民”
偿所负。辞指诚恳，皆驩然应教，逋赋以完。朝廷嘉其
能，以观榜励天下。与观同守苏者，前有李亨、魏观，后
有姚善、况锺，皆贤称。姑苏五太守，并祀学宫。